Document ID: 31980R2213

ΚΑΝΟΝΙΣΜΟΣ (ΕΟΚ) αριθ. 2213/80 ΤΟΥ ΣΥΜΒΟΥΛΙΟΥ της 27ης Ιουνίου 1980 περί συνάψεως της συμφωνίας μεταξύ της κυβερνήσεως της Δημοκρατίας της Γουϊνέας Μπισάου και της Ευρωπαϊκής Οικονομικής Κοινότητος περί της αλιείας στα ανοικτά των ακτών της Γουϊνέας Μπισάου και των δύο ανταλλαγών επιστολών που αναφέρονται σ' αυτή
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,
την πρόταση της Επιτροπής,
τη γνώμη της Συνελεύσεως(1),
Εκτιμώντας:
ότι είναι προς το συμφέρον της Κοινότητος να εγκρίνει τη συμφωνία μεταξύ της Ευρωπαϊκής Οικονομικής Κοινότητος και της κυβερνήσεως της Δημοκρατίας της Γουϊνέας Μπισάου περί της αλιείας στα ανοικτά των ακτών της Γουϊνέας Μπισάου και των δύο ανταλλαγών επιστολών οι οποίες αναφέρονται σ' αυτή, που υπεγράφησαν στις Βρυξέλλες στις 27 Φεβρουαρίου 1980 -
ότι η σύναψη της συμφωνίας αυτής καθιστά χωρίς αντικείμενο την απόφαση 80/255/ΕΟΚ του Συμβουλίου της 26ης Φεβρουαρίου 1980, περί της συνάψεως της συμφωνίας υπό μορφήν ανταλλαγής επιστολών περί προσωρινής εφαρμογής της συμφωνίας μεταξύ της κυβερνήσεως της Δημοκρατίας της Γουϊνέας Μπισάου και της Ευρωπαϊκής Οικονομικής Κοινότητος, η οποία αφορά την αλιεία στα ανοικτά των ακτών της Γουϊνέας Μπισάου και των δύο ανταλλαγών επιστολών που αναφέρονται σ' αυτή(2)-
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία μεταξύ της κυβερνήσεως της Γουϊνέας Μπισάου και της Ευρωπαϊκής Οικονομικής Κοινότητος περί της αλιείας στα ανοικτά των ακτών της Γουϊνέας Μπισάου και οι δύο ανταλλαγές επιστολών που αναφέρονται σ' αυτήν έχουν εγκριθεί εξ ονόματος της Κοινότητος.
Τα κείμενα που αναφέρονται στο πρώτο εδάφιο προσαρτώνται στον παρόντα κανονισμό.
Άρθρο 2
Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 18 της συμφωνίας(3).
Άρθρο 3
Η απόφαση 80/255/ΕΟΚ καταργείται.
Άρθρο 4
Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 27 Ιουνίου 1980.

Labels: 18
15
6